نالا بنہا

نالا بنہا پنجاب، پاکستان دا اک برساتی نالا اے۔ اے سرالا ضلع چکوال توں چلدا اے تے ضلع جہلم وچ جاندا اے۔ ڈمن دے نیڑے ایہدے وچ کٹیاں تے سارولی نالےآں دا پاݨی وی شامل ہو جاندا اے۔ ایہ سارا پاݨی گھوڑا گلی توں توں لنگھ کے کھدر دے پاسے ول جاندا اے۔ گھوڑا گلی کول ایہدی چوڑائی کچھ میٹر اے۔ ٹلے کول ایہدے وچ کئی ہور نالے رلدے نیں جیہناں نوں آندڑی کہیا جاندا اے۔ پنڈ سوکا کول ایہ نالا اُچے پہاڑاں وِچوں لنگھدا اے۔ داراپور کول ایہ نالا، دریائے جہلم وچ رل جاندا اے۔ ایس نالے اُتے کوئی پل نئیں تے برسات وچ ایہنوں پار کرنا اوکھا ہُندا اے۔

گٹھ:پنجاب دے پہاڑی نالے
گٹھ:پنجاب دے ندی نالے